	PENGENDALIAN STRESS

	Stress adalah sebahagian daripda kehidupan. Ianya bukanlah penyakit. Stress adalah apa saja yang menimbulkan perasaan tegang, takut, marah atau kecewa. Akan tetapi jika stress yang berlebihan dan berpanjangan boleh menjejaskan kesihatan fizikal dan mental.

	Apakah Yang Boleh Menyebabkan Stress?
	
▪

Waktu bekerja yang panjang.

▪

“Feedback” yang negative.

▪

Kurang sokongan.

▪

Sentiasa dinilai dan dikritik.

▪

Terjadinya kejadian yang terlalu banyak dalam masa yang pendik.



	Bagaimana cara mengatasi Stress?

	▪

Menghindari rokok.

▪

Lakukan senaman dan dapatkan tidur yang mencukupi.

▪

Gunakan masa dengan efektif,keutamaan kerja/tugas.

▪

Mengambil cuti/rehat sementara.

▪

Memberikan teguran yang positif.

▪

Berkongsi/meluahkan perasaan kepada kawan atau ahli keluarga yang boleh dipercayai.

▪

Berpegang teguh kepada ajaran agama dan

▪

Rancang masa awda.

▪

Tetapkan matlamat yang realistik untuk dicapai.

▪

Imbangkan antara kerja dan rekreasi.

▪

Dapatkan bantuan.

▪

Awda boleh juga mengamalkan teknik relaksasi seperti :

 

1.

Teknik pernafasan.

2.

Aromaterapi



	Mengenal Pasti Tanda-Tanda Awal Gangguan Mental

	Seseorang itu mungkin mengalami:

	▪

Suasana tempat kerja yang tidak menyenangkan.

▪

Kecenderungan menggunakan keganasan.

▪

Peningkatan risiko sakit mental.

▪

Perasaan rendah diri.

▪

Tekanan dalam hidup.

▪

Pertelingkahan dan keruntuhan rumahtangga/keluarga.

▪

Kecenderungan melakukan kegiatan yang tidak bermoral (minum arak,bohsia,peyalahgunaan dadah,sumbang muhrim dan perzinaan).

▪

Menyelesaikan masalah (penderaan kanak-kanak/pasangan,buli jalanraya,buli sekolah).

▪

Peningkatan risiko sakit mental.




	KERESAHAN

	Sesiapa sahaja boleh mengalami keresahan, ianya terjadi kerana tindak balas pemikiran dan perasaan keatas keadaan atau situasi yang memberi tekanan. Kadangkala keresahan ini juga ada gunanya contohnya sebagai motivasi, disebabkan keresahan ini akan menambah kewibawaan seseorang atau disebabkan keresahan ini akan menambah kebolihan seseorang untok mengikuti perlumbaan. Keresahan sebegini adalah biasa atau normal. 

	Keresahan juga adalah perasaan yang tidak menyenangkan walaubagaimanapun, keresahan dan takut adalah perasaan biasa yang dialami apabila menghadapi tekanan seperti pemeriksaan, temuduga kerja atau apabila anak sakit 

	Apakah gangguan keresahan? 

	Ganguan keresahan ialah sekiranya keresahan ini keterlaluan atau berpanjangan ianya bolih menjejaskan atau mengganggu aktiviti harian dan mengurangkan kebolihan seseorang untok menyelesaikan sesuatu pekerjaan. Gangguan keresahan berlaku apabila perasaan resah menjadi semakin meningkat sehingga menjejaskan tugas tugas harian. Seseorang juga akan mengalami perasaan takut, marah yang tanpa sesuatu yang menjadi penyebab atau sesuatu sebab yang tidak munasabah untok mendatangkan marah, dalam keadaan ini seseorang itu juga tidak dapat mengawal perasaannya. Keresahan seperti ini lah yang memerlukan pertolongan dan bantuan dari pihak pakar. 

	Apakah dia serangan panik? 

	Apabila keresahan yang berlebihan berlaku secara tiba tiba keadaan ini dikenali sebagai serangan panik dan ianya adalah sangat menakutkan. Ia menjadikan seseorang merasa amat takut atau amat tidak menyenangkan, yang berlaku dalam beberapa minit atau beberapa jam. Ianya mempunyai tanda- tanda seperti susah bernafas, pening, degupan jantung menjadi pantas, berpeluh dan merasa takut akan mati atau menjadi tidak siuman. 

	Apakah dia fobia? 

	Apabila serangan panik berlaku maka selalunya seseorang itu akan mengalami fobia, ianya adalah perasaan takut yang berterusan serta tidak dapat di kawal yang berkaitan samaada dengan sesuatu situasi atau sesuatu perkara / barang seperti takut pergi ke pasaraya ataupun ke bank 

	Apakah simptom simptom gangguan keresahan? 

	Gangguan keresahan selalunya mempunyai simptom simptom dari segi fisikal seperti lesu, sakit kepala, kekejangan dan kesakitan pada otot, susah menelan, menggeletar, kebas, mudah marah, berpeluh dan merasa panas naik kemuka. Adakalanya gangguan keresahan yang teruk atau berlebihan akan mengakibatkan pitam atau susah bernafas serta mengalami rasa mual / loya mengakibatkan kekerapan pergi kebilik air. 

	Seseorang yang mengalami gangguan keresahan juga sukar untok bertenang dan seseorang itu mudah menggelebah dan naik marah, kesukaran untok menumpukan perhatian terhadap sesuatu tugas serta susah untok tidur. 

	Ringkasannya: 
	
▪
Keresahan melibatkan aspek rohani dan fisikal.

▪
Ianya menyebabkan seseorang merasa tidak tenang, cepat marah atau mudah marah.

▪
Sukar menumpukan perhatian dan mudah diganggu.

▪
Degupan jantung menjadi pantas, berpeluh, bernafas laju, rasa ketegangan dan sakit otot.



	Siapa yang bolih mengalami gangguan keresahan ini? 

	Gangguan keresahan ini kebanyakkanya dialami oleh setiap 5 peratus daripada daripada jumlah penduduk sesebuah negara didalam satu masa, akan tetapi kebanyakkan dari mereka ini tidak mahu menerima bantuan /tidak berjumpa doktor atau pakar. Wanita lebih banyak daripada lelaki. Dan ianya terjadi bermula pada umur 20an akan tetapi mungkin ada yang bermula lebih awal. Kadangkala ianya terjadi pada orang yang sudah tua. 

	Kenapa gangguan keresahan terjadi? 

	Punca atau sebab gangguan keresahan terjadi selalunya tidak jelas. Gangguan keresahan kebiasaannya lebih banyak terjadi didalam sesebuah keluarga, ini mungkin menandakan faktor genetik/ keturunan menjadi punca. Ianya juga mungkin terjadi hasil daripada masaalah emosi dan social, adakalanya bermula selepas mengalami tekanan dan ketakutan yang berlebihan. 

	Ianya juga melibatkan pelbagai faktor seperti: 
	
▪
Kecenderungan semula jadi peribadi pesakit sendiri.

▪
Berlaku banyak peristiwa hidup dalam jangka masa yang pendek.

▪
Bekerja terlalu keras tanpa rehat. 



	Apakah bantuan yang boleh didapati? 

	Tujuan sesuatu bantuan yang diberikan ialah untuk mengurangkan simptom simptom keresahan ketahap yang normal / biasa, dengan itu keresahan tidak akan mengganggu atau mengancam kehidupan seharian. 

	Antara bantuan yang boleh didapati ialah: 

	1.

Berbincang 

 

▪
Luahkan perasaan awda kepada kawan yang dipercayai ataupun ahli keluarga

▪
Luahkan perasaan awda kepada profesional seperti doktor, pembimbing ataupun pakar psikiatris 

2.

Kaunseling / psikoterapi 

 

▪
Ini adalah terapi perbincangan yang lebih intensif. 

▪
Ianya membantu pesakit untuk memahami dan menerima hakikat sebab keresahan berlaku, walaupun yang pada mulanya tidak jelas. 

3.

Cara untuk bertenang 

 

▪
Mengamalkan ajaran agama

▪
Melalui senaman yang diajarkan oleh pakar psikiatris atau ahli psikologi.

4.

Terapi tingkah laku 

 

▪
Mengubah tingkah laku yang tidak sihat kepada sihat, seperti berhadapan dengan menghadapi semula situasi mrenakutkan yang biasanya telah dielakkan, bertahan sehingga perasaan resah reda, seperti dalam masaalah fobia. 

5.

Rawatan ubat –ubatan 

 

▪
Ubat yang biasa digunakan adalah jenis ‘Tranquillisers’ atau penenang, yang dipanggil ‘Benzodiazepines’

▪
Pengguna secara jangka masa pendek adalah dinasihatkan kerana penggunaan yang berpanjangan, boleh menyebabkan “ketagih”

▪
Ubata ‘anti – depressants’ juga bermanfaat digunakan bagi beberapa masalah keresahan. 




	PENYAKIT SKIZOFRENIA

	Apakah penyakit skizofrenia? 

	Skizofrenia ialah masaalah otak yang tenat. Ianya satu penyakit yang susah untuk seseorang itu membezakan diantara pengalaman yang betul atau tidak. Samada perangai,pemikiran, pertuturan yang agak ganjil yang mengakibatkan kepada kesusahan berfungsi dalam kehidupan sosial dan bidang tugas seseorang itu. 

	Apakah faktor-faktor penyebabnya? 

	Skizofrenia merupakan intraksi yang komplek tetapi faktor-faktor seperti genetik, gangguan kimia otak dan persekitaran seperti tekanan hidup mempunyai penyebab yang penting. 

	Faktor genetik yang mana diwarisi oleh seseorang melalui gen atau benih daripada kedua-dua belah pihak ibu atau bapa. Tekanan hidup yang susah dan penggunaan dadah yang berlebihan mungkin membawa kepada predisposisi penyakit tersebut. 

	Apakah simptom-simptom penyakit Skizofrenia? 

	Ciri-ciri umum diantaranya: 
	
▪
Kecelaruan perasaan atau emosi yang tidak seimbang dengan aliran fikiran. 

▪
Khayalan atau halusinasi fantasi menggantikan dunia realiti atau dunia nyata. 

▪
Kurang daya usaha dan motivasi terhadap keadaan,tidak mahu bergaul dengan orang sekeliling. 

▪
Kurang tidur dan suka mengasingkan diri. 

▪
Perilaku dan perkataan yang baru direka dan hanya boleh difahami oleh diri sendiri. 



	Apakah penyakit ini boleh diubati? 

	Rawatan Skizofrenia termasuk rawatan ubat-ubatan, rawatan psikiologi serta pemulihan dan terakhir sekali Terapi elektro konvulsif (ECT). 

	▪
Rawatan ubat-ubatan adalah berguna dalam pengawalan simptom-simptom Skizofrenia. 

▪
Rawatan Psikiologi dan pemulihan selalunya diperlukan bagi pesakit yang menghadapi penyakit psikosis psikologikal.

▪
Terapi Elekro Konvulsif (ECT) ini diberikan dibawah ubat pelali (anaesthesia) didapati berguna bagi rawatan penyakit Skizofrenia yang kronik. 



	Siapakah yang boleh menghadapi Skizofrenia? 

	Skizofrenia boleh dihadapi oleh semua golongan masyarakat daripada semua lapisan hidup dan latar belakang sosial dan kehidupan dimerata-rata tempat didunia. Penyakit ini melibatkan semua peringkat umur dan jantina. 

	Apakah yang perlu dilakukan jika menghadapi tanda-tanda seperti disenaraikan diatas tadi? 

	Jika tanda-tanda awal berlaku dapatkanlah nasihat dan bantuan pakar dan doktor yang berhampiran. Ingati bahawa masa dan proses pemulihan selalunya membawa peningkatan keharmonian perhubungan. 

	Bagaimana cara-cara untuk mengelaknya ? 
	
▪
Kenalpasti sasaran-sasaran munasabah yang dapat dicapai pada masa yang akan datang. 

▪
Belajar mengurangkan tekanan jiwa. 

▪
Berbual antara satu sama lain serta dengan pasukan penjagaan kesihatan. 

▪
Bersedia untuk memberi galakan dan sokongan. 

▪
Belajar teknik-teknik untuk menyelesaikan masaalah.

▪
Bersikap sensitif dan positif. 

▪
Galakan tabiat mengambil perubatan 

▪
Elak kembalikan penyakit melalui cara-cara mengenalpasti tanda amaran pada masa awal mengenai perubahan-perubahan tingkah-laku orang berkenaan.




	PADA USIA YANG LANJUT

	Kepentingan kesihatan mental diusia lanjut

	Mempunyai kesihatan mental yang sempurna sepanjang hayat tidak semestinya kita akan dapat mengelakkan diri dari kemurungan, penyakit Alzheimer’s, keresahan dan penyakit-penyakit mental yang lain.

	Kaji selidik telah membuktikan bahawa orang-orang pada usia yang lanjut lebih berisiko tinggi berbanding dengan orang-orang muda. Akan tetapi, kebanyakkan penyakit-penyakit ini boleh dikenalpasti dengan tepat diperingkat awal dan dapat dirawat. 

	Diseluruh dunia, orang-orang pada usia yang lanjut yang menghidap penyakit mental kini semakin meningkat (WHO). Dianggarkan 236 orang-orang tua dari 100,000 yang berumur dalam lingkungan umur 45 ke 64 t ahun. Kebanyakkan orang-orang tua tidak begitu prihatin mengenai penyakit mental dan enggan menerima rawatan jika menghidapinya.

	Apakah dia penyakit-penyakit mental diusia lanjut? 

	1.

Nyanyuk (Dimensia)

 

▪
Penyakit Alzheimer’s

▪
Meracau (Delirium) 

2.

Kemurungan (Depression) 

 

▪
Penyakit Kemurungan



	Penyakit Kemurungan

	Penyakit ini adalah penyakit mental yang selalu dihidapi oleh kebanyakkan orang-orang tua yang berumur 65 tahun keatas. 

	Simptom-simptom penyakit kemurungan 

	▪
Perasaan tidak berguna.

▪
Perasaan rendah diri yang berlebihan.

▪
Perasaan bersalah tanpa alas an.

▪
Kesedihan yang berpanjangan.

▪
Kurang minat untuk melakukan sebarang aktibiti harian, keluarga kawan dan nafsu seks dan suka menyendiri.

▪
Hilang daya ingatan yang sementera, kurang konsentrasi, keliru dan disorientasi terhadap masa dan tempat.

▪
Kurang selera makan atau selera makan yang berlebihan yang kesannya amat ketara.

▪
Tidak dapat tidur atau tidur yang berlebihan dari yang sepatutnya.

▪
Keletihan dan lemah anggota badan yang berterusan dan lain-lain peyakit fizikal yang tidak dapat di terangkan.

▪
Berfikiran tentang kematian atau mau membunuh diri dan percubaan membunuh diri. (Jika ini terjadi hendaklah segera di bawa berjumpa doctor) 



	Penyakit Nyanyuk 

	Penyakit ini adalah penyakit mental yang kerap terjadi dikalangan orang tua. Diluar Negara, dianggarkan 15% dikalangan orang-orang tua menhidap penyakit ini. Dari jumlah tersebut diatas dianggarkan 60% menghidap penyakit Alzheimer’s, sejenis penyakit mental tanpa penyebab yang berlanjutan dan tiada penyembuhan yang khusus. 

	Tanda-tanda penyakit nyanyuk 
	
▪
Kebingungan.

▪
Hilang daya ingatan yang sementara.

▪
Disorientasi.



	Bagaimana mengenalpasti mereka yang mengalami penyakit mental diusia lanjut ini? 

	▪
Gangguan ingatan yang sementara. 

▪
Kebingungan.

▪
Gangguan orientasi terhadap masa, tempat dan orang.

▪
Perubahan tingkah laku. 



	Apakah Yang Perlu Dibuat? 

	1.

Pencegahan 

 

▪
Mengamalkan cara hidup yang sihat dengan:

 

a.

Rekreasi yang cukup

b.

Mengamalkan cara pemakanan yang seimbang dan teratur.

c.

Bersenam jasmani (Jogging atau berjala-jalan).

d.

Beribadat dan berpegang teguh kepada ajaran agama Islam.

 

 

 

 

 

 

▪
Mendapatkan sokongan daripada keluarga dan masyarakat terutama bagi pesakit-pesakit yang sudah tidak bekerja, bersara, kehilangan / kematian ahli keluarga dan yang mengalami penyakit-penyakit fizikal.

▪
Mendapatkan rawatan awal bagi mereka yang menghidapi penyakit-penyakit fizikal seperti tekanan darah tinggi dan kencing manis. 

2.

Rawatan 

 

▪
Hendaklah dibawa secepat mungkin untuk menerima rawatan awal. Bantu pesakit mengikuti rawatan dan selanjutnya memakan ubat seperti yang diarahkan oleh doctor. Bagi penyakit seperti nyanyuk,peranan keluarga amat penting bagi menyesuaikan diri dengan kecacatan diri pesakit untuk membantu menjaga diri mereka sendiri. Pendidikan dan sokongan daripada pihak kerajaan dan sukarela bagi menjaga pesakit.




	KANAK-KANAK DAN REMAJA

	Kenapa kesihatan mental penting pada kanak-kanak dan remaja?

	Kesihatan mental setiap kanak-kanak dan remaja adalah penting kerana mereka bakal menjadi aset dan harapan kepada negara di masa hadapan.

	Dengan mempunyai kesihatan mental yang positif, dapatlah mereka menerajui negara dengan lebih teratur. 

	Kesihatan mental kanak-kanak ini mula dibentuk dan dipengaruhi oleh keluarga terutamanya ibubapa, budaya dan masyarakat dimana mereka tinggal dan guru-guru apabila mereka pergi bersekolah. 

	Sebagai si pembentuk secara amnya, ibu bapa harus menitik-beratkan kesihatan mental mereka agar sentiasa terjamin untuk bekalan menempuhi alam yang lebih mencabar lagi.

	Apakah jenis-jenis penyakit mental yang terdapat di kalangan kanak-kanak dan remaja?

	▪
Masalah tingkahlaku

▪
Masalah pembelajaran

▪
Kemurungan

▪
Kebimbangan

▪
Gangguan akibat penyalahgunaan dadah

▪
Gangguan penyesuaian

▪
Keengganan ke sekolah

▪
Psikosis

▪
Sawan

▪
Kecacatan tumpuan perhatian dan hiperaktibiti

▪
Autisme

▪
Aneroksia Nervosa

▪
Kecacatan mental

▪
Tik

▪
Senghaja mencederakan diri



	Apakah kesannya jika kanak-kanak dan remaja menpunyai masalah gangguan kesihatan mental ? 

	Masalah gangguan kesihatan mental di kalangan kanak-kanak dan remaja boleh menyebabkan:

	▪
Gagal dalam persekolahan

▪
Masalah konflik dalam keluarga

▪
Bertindak ganas dan terlibat dalam jenayah

▪
Penyalahgunaan dadah

▪
Mencederakan diri sendiri

▪
Penderaan



	Bagaimanakah cara untuk mengenal-pasti masalan gangguan kesihatan mental ini?

	Kanak-kanak atau remaja yang mengalami masalah gangguan ini akan menunjukkan tanda-tanda (sintom-sintom) seperti:

	▪
Perubahan tabiat/perangai dan tingkahlaku yang berubah dan luar biasa.

▪
Menyendiri dan mengasingkan diri dari keluarga, rakan sebaya dan masyarakat.

▪
Kemerosotan dalam penumpuan pembelajaran, prestesi akademik yang menurun dan keengganan ke sekolah.

▪
Rungutan fizikal yang bertambah Tanda-tanda ini selalunya di kesan di rumah oleh ibu-bapa dan di sekolah oleh guru kanak-kanak .



	Bagaimana cara ibubapa dan penjaga menjaga kesihatan mental kanak-kanak dan remaja?

	▪
Galakkan mereka untuk meluahkan masalah mereka.

▪
Cuba fahami perasaan mereka dan elakkan memberi kritikan.

▪
Bersabar dan tolerensi apabila mereka memberitahu masalah mereka berulang kali.

▪
Memberitahu mereka yang awda akan sentiasa memberikan sokongan dan bantuan bila-bila mereka perlukan.

▪
Beri perhatian pada setiap aktibiti mereka.



	Apakah yang perlu di lakukan jika kanak-kanak atau remaja menunjukkan tanda-tanda yang tersebut diatas?

	Ibubapa hendaklah menangani masalah ini dengan membawa kanak-kanak tersebut berjumpa dengan Doktor di bahagian pesakit luar di klinik yang berhampiran bagi menerima khidmat nasihat sebelum mereka di rujuk ke Doktor Pakar bahagian Psikiatrik, Hospital R.I.P.A.S bagi rawatan yang selanjutnya.


	PENGENALAN KESIHATAN MENTAL

	Kesihatan mental berkait rapat dengan kehidupan kita. Orang ramai sering mengaitkan kesihatan mental dengan penyakit mental tetapi ini adalah kurang tepat. 

	Ia sebenarnya melibatkan kehidupan harian yang merangkumi:

	▪
Memupuk perasaan, fikiran dan tingkahlaku yang positif dalam diri sendiri.

▪
Kemampuan untuk berinteraksi secara sihat dengan orang lain, kumpulan dan persekitarannya.

▪
Bagaimana seseorang itu mengendalikan tanggungjawab, masalah dan tekanan yang timbul dari kehidupan harian.



	Cara Untuk Megekalkan Kesihatan Mental Yang Baik

	1.

Terhadap Diri Sendiri

 

▪
Menyedari kelemahan dan kekuatan diri sendiri.

▪
Berupaya mengawal perasaan

▪
Sanggup menerima kegagalan.

▪
Mampu menghidari kegiatan `yang tidak bermoral.

▪
Menghargai diri sendiri.

2.

Terhadap Orang Lain

 

▪
Mampu berkomunikasi secara berkesan dengan orang lain.

▪
Mampu memberi dan menerima kasih sayang.

▪
Tahu menghargai dan mempercayai orang lain.

▪
Dapat menerima pendapat orang lain secara terbuka.

3.

Terhadap Cabaran

 

▪
Berupaya menghadapi dan menyelesaikan masalah. 

▪
Mampu mengatasi konflik dengan bijak.

▪
Mampu membuat keputusan untuk diri sendiri.

▪
Bersedia mendapatkan pertolongan sekiranya gagal menyelesaikan masalah harian.



	Pemantauan Awal Kesihatan Mental Yang Baik

	10 Langkah Kearah Kesihatan Mental Yang Positif

	1) Menerima kenyataan diri secara realistik.

	2) Mengendali masa dengan baik (time management).

	3) Merancang perubahan dalam kehidupan secara bijak.

	4) Memupuk hubungan harmoni dan kasih sayang dengan ahli keluarga dan orang lain.

	5) Menjaga kesihatan fizikal.

	6) Menyediakan masa untuk aktiviti fizikal dan riadah.

	7) Memastikan rehat dan tidur yang cukup.

	8) Mengendalikan tekanan mental secara berkesan.

	9) Mengamalkan asas-asas kerohanian yang baik

	10) Berkongsi masalah dengan orang lain dan mendapat pertolongan professional sekiranya perlu.


